એક અંગ્રેજી અખબાર સાથે દિલીપ જોષી, મંદાર ચંદાવડકર, શ્યામ પાઠક, તન્મય વેકરિયા તથા ઘનશ્યામ નાયકે વાત કરી હતી. જેઠાલાલ બનતા દિલીપ જોષીએ કહ્યું હતું, ''મેં સીરિયલમાં મારો પહેલો શોટ એવો હોય છે કે કેટલાંક ગૂંડાઓ મારું અપહરણ કરે છે. બસ ત્યારથી લઈને અત્યાર સુધી સહજતાથી શૂટિંગ ચાલે છે.'' તો નટુકાકા બનતા ઘનશ્યામ નાયકે ડિપ્રેશનમાં પીડાતા એક ચાહકનો કિસ્સો યાદ કરીને કહ્યું હતું, ''હું એક દર્શકને ઓળખું છું. જેણે ડિપ્રેશનમાં આવીને આત્મહત્યાનો નિર્ણય કર્યો હતો. જોકે, સીરિયલનો એક એપિસોડ જોયા બાદ તેને જીવનમાં કંઈક નવું કરવાની ઈચ્છા થઈ અને આત્મહત્યાનો વિચાર માંડી વાળ્યો હતો. સીરિયલને કારણે તેણે આત્મહત્યા કરી નહોતી.''